צ'ארלס רוידס

סגן אדמירל צ'ארלס רוֹיְדְס (באנגלית: Sir Charles William Rawson Royds; 1 בפברואר 1876 - 5 בינואר 1931) היה קצין מקצועי בצי המלכותי של בריטניה, חבר בחברה הגאואגרפית המלכותית, ובהמשך עוזר למפקח הראשי של משטרת לונדון, בשנים 1926 עד 1931.

חייו
רוידס נולד ברוצ'דייל, לנקשייר. לאחר לימודים באקדמיית איסטמן של הצי המלכותי בסאות'סי היה לצוער בצי ביוני 1892. באוגוסט 1892 יצא לים בסיירת "אימורטליטה" של שייטת התעלה. בהמשך שירת בסיירות שונות של הצי המלכותי. ב-1898 קיבל העלאה מוקדמת לדרגת לייטננט על פיקודו המיומן על סירה בפעולת חילוץ של אדם, שנפל מסיפון אונייה בים הבלטי.

משנת 1901 עד 1904 היה רוידס לייטננט ראשון במשלחת דיסקברי של קפטן סקוט לאנטארקטיקה. על שמו קרוי כף רוידס באנטארקטיקה. לאחר משלחת דיסקברי הצטרף לאוניית קרב "בולוורק" בים התיכון, וב-1907 עבר לאונייה "המלך אדוארד השביעי" בצי התעלה. ביוני 1909 התמנה לקצין מבצעים בדרגת קומנדר. בינואר 1911 היה לקצין מבצעים ראשון באוניית הקרב "הרקולס", ובאוגוסט 1913 הוצב באותו תפקיד לאונייה "איירון דיוק", אוניית קרב חדשה וספינת הדגל של אדמירל ג'ון ג'ליקו.

ב-31 בדצמבר 1914 קודם רוידס לדרגת רב חובל בצי המלכותי ושירת באוניות שונות במשך מלחמת העולם הראשונה. על שירותו זה קיבל ב-3 ביוני אות אבירות במסדר האימפריה הבריטית. הוא שירת כרב החובל האחרון של הקולג' המלכותי הימי אוסבורן מ-2 בינואר 1921 עד לסגירתו במאי 1921. לאחר זאת התמנה למנהל החינוך הגופני והספורט באדמירליות, מ-17 במאי 1921, שם החליף את אחיו הבכור, פרסי רוידס, שהיה בעצמו לאדמירל בהמשך. 

ב-23 במאי התמנה לסגן אדמירל ברשימת הפרישה. רוידס מת באופן פתאומי מהתקף לב כשהיה נוכח בחזרה לנשף שטראוס במלון סבוי. מותו נקבע בבית החולים.

אנטארקטיקה: מגלי היבשת
משלחת דיסקברי

בריטים שנולדו ב-1876
בריטים שנפטרו ב-1931